[{"text_idx": "#000003", "text": "Kiam mi komencis kurson pri la hindia, mi jam du jarojn log\u0302is en la pulsanta, plurreligia kaj pluretna c\u0302efurbo de la s\u0302tato Telangano, facile elturnig\u0302ante per kombinaj\u0302o el la angla kaj la germana en la laborejo kaj la angla en la c\u0302iutaga vivo. Lerni la hindian estis do trudite ne de neceseco sed, anstatau\u0306e, de la deziro formeti la maljustan avantag\u0302on de mi g\u0302uatan nur hazarde pro tio, ke mi flue parolis la helplingvon, kiun multaj el la stratvendistoj, butikistoj, rikis\u0302istoj kaj kolegoj en miaj interagoj devis adopti por ne esti elbaritaj el la kreskanta nombro da komercaj kaj edukaj aferoj farataj en la angla."}, {"text_idx": "#000004", "text": "Kvankam mia flueco en la angla \u2013 kiel denaska parolanto de la germana kaj la itala \u2013 simile sekvas el la diskursiva hegemonio praktikata de la lingvo, se oni tamen konsideras g\u0302in kune kun mia hau\u0306tkoloro, g\u0302i senmerite igas min profitanto de la ekonomia kaj politika (alivorte: kolonia) potenco ligita al la kunc\u0302eesto de blankeco kaj anglalingveco."}, {"text_idx": "#000005", "text": "Rimarkinda rilat-reto inter identecopolitiko kaj lingvo aperas, kiam oni komprenas, ke en suda Barato Hajderabado estas escepto lau\u0306 la populareco de la hindia inter g\u0302iaj civitanoj. Fakte, dum la hindia, aldone al regionaj lingvoj, estas c\u0302efe parolata en la nordo de la lando (specife en la tiel nomata \u2018Hindia Zono\u2019, lingvoregiono, kiu ampleksas plurajn s\u0302tatojn), en la sudo regas lokaj lingvoj kaj la angla. La granda hindilingva log\u0302antaro de Hajderabado rezultas el la longa kaj fiera islama historio de la urbo \u2013 c\u0302ar la hindia estas interkomprenebla kun la urdua, lingvo, kiu rolas grave en la formado de la identecoj de sudaziaj islamanoj."}, {"text_idx": "#000006", "text": "Evidentig\u0302as, kiom la granda disvastig\u0302o de la hindia estas apartaj\u0302o de Hajderabado, kiam oni foriras el la urbo al aliaj lokoj en Telangano, kie malfacilas konversacii en lingvo alia ol la loka telugua au\u0306 la angla. Efektive la hindia, tiel c\u0302ieema en la nordo de Barato, renkontis notindan reziston inter la popoloj de la sudo, kiuj, pro la kultura kaj politika superrego historie estigita de la regionoj de la Hindia Zono favoris en la postkolonia epoko la anglan kiel pontan komunikilon inter diversaj s\u0302tatoj."}, {"text_idx": "#000007", "text": "Kurioze, tiu sama opono kontrau\u0306 aliula kultura hegemonio, pro kiu suda Barato favoras la anglan antau\u0306 la hindia, vivtenas la nordan preferon por la hindia ol la angla, aparte ekde kiam S-ro Modi farig\u0302is la c\u0302efministro de Barato. Tamen, dum la prefero al la angla en la sudo estas unuavice ago rezisti la kulturan superecon de la nordo, la favoro al la hindia en la nordo kunfandas sian kontrau\u0306kolonian retorikon kun disputiga homogenigo kaj fundamentismaj trajtoj."}, {"text_idx": "#000008", "text": "Per mallonga prezento de la distingig\u0302a kultura-lingva historio de Hajderabado eblas supozi, ke kompleksa politiko animas ankau\u0306 la pli ol 19 500 lingvojn denaske parolatajn en Barato, kaj lingvojn g\u0302enerale. Samtempe, la intermiksita kaj paca enurba kunekzisto de log\u0302antoj parolantaj la teluguan, la hindian kaj la anglan atestas, ke kultura reprezentado kaj lingva justeco ne malligeblas unu de la alia, sed plibonigas kaj kompletigas sin reciproke."}, {"text_idx": "#000009", "text": "Estas kun intenco honori tiajn plurlingvajn kaj malkoloniigajn rakontojn, ke D-ro Romina Istratii kaj mi establis la eldonplatformon Decolonial Subversions (\u2018Malkoloniigaj Subfosoj\u2019) en marto 2020. Kiel skizita en nia Manifesto, ni volas superforti tiujn persistajn kondutojn c\u0302e la produktado, esprimado kaj validigo de scio, kiuj konstante reasertas la centrecon de partioj okcidentaj, anglalingvaj, patriarkaj kaj kapablismaj."}, {"text_idx": "#000010", "text": "Por enlumigi voc\u0302ojn historie marg\u0302enigitajn, ni deflankig\u0302as de kutimaj komunikaj normoj (spronante kontribuojn en formoj spekteblaj kaj au\u0306deblaj, aldone al la skribitaj) kaj bonvenigas ajnlingvajn sendaj\u0302ojn de homoj el c\u0302iuj sociaj tavoloj, kondic\u0302e, ke ili antau\u0306enigas la malkoloniigan aferon. Ni atendas, ke kontribuantoj amplekse referencu fontojn, kiuj ignoras regemajn voc\u0302ojn kaj invitas konsideremajn alirojn, samtempe turnante sin al kolega reviziado rigora sed tamen fleksebla (publika au\u0306 blinda), akceptante eldonmodelon de Malfermita Aliro por rompi financajn barojn kontrau\u0306 kontribuantoj kun malalta au\u0306 meza enspezo, kaj transdonante la redaktoran estradon al kolegoj laborantaj ekster la c\u0302efaj scioproduktaj centroj, kiam kaj kiom tio eblas."}, {"text_idx": "#000012", "text": "G\u0302is nun Decolonial Subversions interligis kreskantan komunumon de amikoj kaj kolegoj, kiuj favoras la malkoloniigon de scioj kaj ekzistomanieroj. Inter tiuj estas Giridhar Rao, kun kiu mi bons\u0302ance laboris denove post multaj jaroj \u2013 c\u0302i-foje ne kiel malsufic\u0302e sukcesa studento de la hindia kaj ties engag\u0302ig\u0302inta lingvoinstruisto, sed kiel akademiuloj dedic\u0302itaj al la movadoj por lingva justeco kaj malkoloniigo."}, {"text_idx": "#000013", "text": "Giridhar dau\u0306rigas. La invito de Monika kaj Romina por kontribui artikolon al Decolonial Subversions estis bonvena okazo ekspozicii kelke da iniciatoj c\u0302e la Universitato Azim Premji en Bengaluro (Barato). Tiuj iniciatoj estas kursoj kaj projektoj, kiuj konstruas surbaze de la barata plurlingveco, kiun Monika jam menciis. La iniciatoj celas ebligi, ke studentoj en niaj magistrig\u0302aj programoj disvolvu edukajn praktikojn, kiuj progresigas lingvan kaj socian justecon en lernejoj kaj supera edukado. Sensurprize, multaj el la ideoj, kiuj animas la Esperanto-movadon (ekzemple tiuj menciitaj en la Manifesto de Prago), nature subtenas la celojn de la kursoj kaj projektoj c\u0302e la Universitato."}, {"text_idx": "#000014", "text": "Ekzemple, konsideru la proponon, ke necesas plurlingva edukado en Barato: unue por efika lernado; due por vivtenado; trie por protekti lingvajn homajn rajtojn, precipe tiujn de la plej sendefendaj uloj en socio; kaj kvare por demokrata civitaneco. Kurso kiel \u2018Esperanto kaj lingva demokrateco\u2019 alparolas g\u0302uste tiujn aspektojn."}, {"text_idx": "#000016", "text": "Kiujn karakterizaj\u0302ojn havu efika internacia lingvo je c\u0302iu nivelo?\nKio estas justa lingvosistemo por plurlingva kunteksto?\nKio estas la lingvaj aspektoj de la malkoloniigo de la menso?"}, {"text_idx": "#000017", "text": "Tiuj estas kelkaj el la demandoj faritaj de studentoj pri tio, kion lingvoinstruistoj povas lerni el Esperanto. Pli da detaloj pri la lingvaj kursoj kaj iniciatoj c\u0302e nia universitato disponeblas en la artikolo en Decolonial Subversions, \u2018Lingvaj homaj rajtoj kaj multlingva edukado: raporto de barata universitato\u2019."}, {"text_idx": "#000018", "text": "Konklude, profunda alianco ekzistas inter la celoj de la projekto Decolonial Subversions kaj la idealoj kaj praktikoj de la Esperanto-movado."}, {"text_idx": "#000024", "text": "The intermingled coexistence of the languages and cultures is something that appears, among others, in the ease with which people often switch between languages, but also in the participation in/acceptance of different community and religious festivals. Examples include the Muslim celebration of Ramadan, where haleem, the popular dish consumed after sunset, is prepared also in a vegetarian version, thus becoming accessible also to Hindus who do not eat meat. Hindu festivals, on the other hand, such as Holi, are similar occasions where Muslims and Hindus are often found celebrating together and wishing each other. A classical trope of this peaceful cultural (and linguistic) intermingling is the quite common image representing the Christian Jesus, Islamic Mecca Medina and Hindu Lord Ganesha next to each other. This image can be found on walls across the city and decorating rickshaws."}, {"text_idx": "#000025", "text": "As I mention in the article, in the city locals speak Telugu and are mostly fluent in spoken Hindi-Urdu, the languages being intimately connected. I noticed that when leaving the city this multilingualism tends to diminish, with the local language Telugu becoming primary.\nThe multilingual and multicultural scenario of the city are also subject also to larger politics: during the last local elections, on the agenda of the centrally governing Hindu party was the proposition to rename the city Bhagyanagar, a clearly more Hindu-sounding name (after Bhagamati, a Hindu woman whom the founder of the city Muhammad Quli Qutb Shah married). More on the city\u2019s complex history can be found in the works of historian Haroon Khan Sherwani and journalist Serish Nanisetti\u2019s Golconda Bagnagar Hyderabad (2019)."}, {"text_idx": "#000028", "text": "\u201cla intermiksita kaj paca enurba kunekzisto de log\u0302antoj parolantaj la teluguan, la hindian kaj la anglan\u201d"}, {"text_idx": "#000029", "text": "Mi s\u0302atus scii pli multe pri tiu \u201cintermiksita kaj paca enurba kunekzisto\u201d kaj distingi inter tiu kunekzisto inter log\u0302antoj kaj eventuala simila kunekzisto inter la menciitaj (kaj eventuale aliaj) lingvoj. Ec\u0302 pli, mi scivolas pri la situacio en la regiono c\u0302irkau\u0306 la urbo kaj pri la rilatoj inter la urbo kaj ties c\u0302irkau\u0306regiono, c\u0302u el strikte lingva, c\u0302u el g\u0302enerala vidpunktoj, kaj nuntempe kaj historie. C\u0302u tiaj studoj jam ekzistas, au\u0306 c\u0302u ili ankorau\u0306 atendas siajn esploristojn?"}, {"text_idx": "#000030", "text": "Dankon pro c\u0302i tiu tre interesa rigardo al diversaj aspektoj de lingva/kultura koloniigo, kaj rezisto al tio/dekoloniigo, en Hajderabado specife, en Barato pli g\u0302enerale, kaj en eduka programo de la Universitato Azim Premji en Bengaluro. Tre valora artikolo!"}, {"text_idx": "#000031", "text": "Submit a Comment Cancel reply"}, {"text_idx": "#000035", "text": "Algorithmic detection of Alzheimer\u2019s by analysis of speech \u00b7 Algoritma detektado de la alchejmera malsano per parolanalizo\nThe universal sound of swearing \u00b7 La universala sono de sakrado\nThe Esperanto World Congress that almost did not happen: Barcelona, 1909\nEl Congreso Mundial de Esperanto que casi no sucede: Barcelona, \u200b\u200b1909\nLa Universala Kongreso de Esperanto, kiu preskau\u0306 ne okazis: Barcelono, 1909\nThe future of linguistic diversity \u00b7 La estonteco de lingva diverseco"}]